

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL KLAIPĖDOS MIESTO SAVIVALDYBĖS NEFORMALIOJO VAIKŲ ŠVIETIMO PROGRAMŲ, VYKDOMŲ NUO 2020 M. VASARIO 1 D. IKI 2020 M. BIRŽELIO 15 D., SĄRAŠŲ PATVIRTINIMO**

2020-01-23 Nr. AD1-131

Klaipėda

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Neformaliojo vaikų švietimo lėšų skyrimo ir panaudojimo tvarkos aprašo, patvirtinto Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V 758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“, 22 punktu, Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašo, patvirtinto Klaipėdos miesto savivaldybės tarybos 2017 m. gruodžio 21 d. sprendimu Nr. T2-328 „Dėl Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“, 25, 27, 28 punktais ir atsižvelgdamas į Neformaliojo vaikų švietimo programų vertinimo komisijos, sudarytos Klaipėdos miesto savivaldybės administracijos direktoriaus 2019 m. rugsėjo 5 d. įsakymu Nr. AD1-1198 „Dėl neformaliojo vaikų švietimo programų vertinimo komisijos sudarymo“, 2020 m. sausio 20 d. posėdžio protokolą Nr. ADM-25:

1. Tvirtinu Klaipėdos miesto savivaldybės neformaliojo vaikų švietimo programų, vykdomų nuo 2020 m. vasario 1 d. iki 2020 m. birželio 15 d., sąrašus:

1.1. neformaliojo vaikų švietimo programų, kurių akreditacija (atitiktis reikalavimams) pratęsiama iki 2020 m. birželio 15 d., sąrašą (pridedama);

1.2. neformaliojo vaikų švietimo tęsiamų programų, kurių akreditacija (atitiktis reikalavimams) galioja, sąrašą (pridedama).

2. Nustatau, kad šis įsakymas skelbiamas Klaipėdos miesto savivaldybės interneto svetainėje.

|  |  |
| --- | --- |
| Savivaldybės administracijos direktorius | Gintaras Neniškis |